กระทรวงวัฒนธรรม จัดทำเส้นทางท่องเที่ยวตามรอยอารยธรรม 4 จังหวัดภาคกลางตอนล่าง 1 นำร่องเปิดดินแดนพุทธภูมิพุทธมณฑล
กระทรวงวัฒนธรรม จัดทำเส้นทางท่องเที่ยวตามรอยอารยธรรม 4 จังหวัดภาคกลางตอนล่าง 1 นำร่องเปิดดินแดนพุทธภูมิพุทธมณฑลนายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า จากการประชุมผู้บริหารระดับสูงได้นำข้อสั่งการในการประชุมคณะรัฐมนตรีอย่างเป็นทางการนอกสถานที่ จังหวัดกาญจนบุรี  มาแจ้งให้หน่วยงานในสังกัดไปดำเนินการในพื้นที่ภาคกลางตอนล่าง 1 โดยบูรณาการกับกระทรวงการท่องเที่ยวและกีฬา สำรวจและศึกษาแหล่งท่องเที่ยว แหล่งโบราณคดีที่สำคัญ เพื่อจัดทำเส้นทางท่องเที่ยวตามรอยอารยทราวดี  ในจังหวัดราชบุรี นครปฐม สุพรรณบุรี กาญจนบุรี และแหล่งชุมชนต่างๆ รวมถึงสนับสนุนเส้นทางท่องเที่ยวพุทธธรรม ซึ่งมีภาคเอกชนนำเสนอการจัดทำดินแดนพุทธภูมิ พุทธมณฑลขึ้นในอำเภออู่ทอง จังหวัดสุพรรณบุรี โดยให้กรมศิลปากรออกแบบโครงสร้างระเบียบข้อปฏิบัติในการดำเนินงานจากการลงพื้นที่ตรวจเยี่ยมการบริหารชุมชนคุณธรรมด้วยพลังบวร วัดไชยชุมพลชนะสงคราม ซึ่งเป็นต้นแบบในการนำหลักบวร บ้าน วัด โรงเรียนจนประสบผลสำเร็จ รวมถึงเสนอแผนการขับเคลื่อนโครงการทั่วประเทศให้ที่ประชุมคณะรัฐมนตรีรับทราบ ล่าสุดจะบูรณาการทำงานระหว่าง 7 กระทรวงนำข้อมูลข่าวสารภาครัฐที่เป็นประโยชน์ไปสู่ประชาชนอย่างทั่วถึงและถูกต้อง โดยขยายไปการดำเนินงานไปสู่ชุมชนทั่วประเทศและรายงานผลการดำเนินโครงการให้คณะรัฐมนตรีรับทราบทุกๆ เดือน